techiaith/cofnodycynulliad_en-cy huggingface dataset:
English: Constitutional commissions - and we've had a few, haven't we, in Wales - by their very nature, because they're a mixture of the political and the technical, mean that they sometimes struggle to engage the wider public. So, how can we ensure that the commission acts as a platform, First Minister, for that wider national and civic conversation? How can we go beyond the traditional forms of engagement - you know, the consultation, the opinion polling, questionnaires, focus groups or what have you? Can we try something new? And would you consider, First Minister, inviting the commission to submit its interim report to a Welsh citizens' assembly - a people's senedd, if you like - that could meet, perhaps, Llywydd, even in this Chamber, to discuss our nation's future, as a symbol of that most basic democratic principle of all, that it's the people, ultimately, all of them equally, that must decide our future as a nation?
Welsh: Mae comisiynau cyfansoddiadol - ac rydym ni wedi cael cryn dipyn, onid ydym ni, yng Nghymru - yn ôl eu natur, oherwydd eu bod yn gymysgedd o'r gwleidyddol a'r technegol, yn golygu eu bod nhw weithiau yn ei chael hi'n anodd ymgysylltu â'r cyhoedd yn ehangach. Felly, sut allwn ni sicrhau bod y comisiwn yn gweithredu fel llwyfan, Prif Weinidog, ar gyfer y sgwrs genedlaethol a dinesig ehangach honno? Sut allwn ni fynd y tu hwnt i'r dulliau traddodiadol o ymgysylltu - wyddoch chi, yr ymgynghoriad, yr arolygon barn, holiaduron, grwpiau ffocws ac ati? A allwn ni roi cynnig ar rywbeth newydd? Ac a wnewch chi ystyried, Prif Weinidog, gwahodd y comisiwn i gyflwyno ei adroddiad interim i gynulliad dinasyddion Cymru - senedd y bobl, os mynnwch chi - a allai gyfarfod, efallai, Llywydd, hyd yn oed yn y Siambr hon, i drafod dyfodol ein cenedl, fel symbol o'r egwyddor ddemocrataidd fwyaf sylfaenol oll honno, mai'r bobl, yn y pen draw, bob un ohonyn nhw'n gyfartal, sy'n gorfod penderfynu ar ein dyfodol fel cenedl?
English: Well, Llywydd, I'm very much in favour of citizen engagement. I think, in the interviews that he has given in the last day, Dr Rowan Williams has himself emphasised his wish to make sure that the commission works in a way that is genuinely accessible to and engaging of the citizens of Wales. But, it will be for the independent commission to decide on the method of that engagement, and a citizens' assembly is just one way in which that can be done. I may be old-fashioned here, Llywydd, but I always thought that when I came here I was coming to the people's assembly, and that that is what we are. When we turn up here, we have been elected by people to be here. That does not mean for a minute that we have an exclusive right to express opinions, and there are many other ways in which people can be involved. But I do want the commission to have the freedom to decide on the best way to achieve a shared ambition, because I very much agreed with what Adam Price said on the ambition of engagement, and more than engagement, a sense of ownership of our own future in Wales.
Welsh: Wel, Llywydd, rwyf i'n sicr o blaid ymgysylltu â dinasyddion. Rwy'n credu bod Dr Rowan Williams ei hun, yn y cyfweliadau y mae wedi eu rhoi yn ystod y diwrnod diwethaf, wedi pwysleisio ei ddymuniad i wneud yn siŵr bod y comisiwn yn gweithio mewn ffordd sy'n wirioneddol hygyrch i ddinasyddion Cymru ac yn ymgysylltu â nhw. Ond, mater i'r comisiwn annibynnol fydd penderfynu ar ddull yr ymgysylltu hwnnw, a dim ond un ffordd o wneud hynny yw cynulliad dinasyddion. Efallai fy mod i'n hen ffasiwn yma, Llywydd, ond roeddwn i'n meddwl erioed, pan fyddwn i'n dod yma fy mod i'n dod i gynulliad y bobl, ac mai dyna'r ydym ni. Pan fyddwn ni'n dod yma, rydym ni wedi ein hethol gan bobl i fod yma. Nid yw hynny'n golygu am funud bod gennym ni hawl unigryw i fynegi barn, ac mae llawer o ffyrdd eraill y gall bobl gymryd rhan. Ond rwyf i yn awyddus i'r comisiwn gael y rhyddid i benderfynu ar y ffordd orau o gyflawni uchelgais cyffredin, oherwydd roeddwn i'n cytuno yn fawr â'r hyn a ddywedodd Adam Price am yr uchelgais o ymgysylltu, ac yn fwy nag ymgysylltu, synnwyr o berchnogaeth dros ein dyfodol ein hunain yng Nghymru.
English: I thank the Member for that question, Llywydd. A multi-agency national partnership board, regional partnership boards and local partnership arrangements in each health board all help ensure a collaborative and cross-sector approach to delivering mental health services for children and young people.
Welsh: Diolch i'r Aelod am y cwestiwn yna, Llywydd. Mae bwrdd partneriaeth cenedlaethol amlasiantaeth, byrddau partneriaeth rhanbarthol a threfniadau partneriaeth lleol ym mhob bwrdd iechyd i gyd yn helpu i sicrhau dull cydweithredol a thraws-sector o ddarparu gwasanaethau iechyd meddwl i blant a phobl ifanc.
English: A Flintshire-based charity providing professional high-quality mental health support and recovery in the community, including a project that empowers young people to build resilience, boost confidence and manage difficult emotions, has told me that school leaders they've spoken to in Flintshire are facing a significant increase in the numbers of young people in their care presenting with mental health issues and concerns. They say many children and young people have been affected, even traumatised, by their own unique experiences of the pandemic. Issues including bereavement, isolation, fear of illness, of death, family breakdown, poverty, unemployment, substance misuse and domestic violence were all hothoused due to the unavoidable nature of successive lockdowns and the vastly reduced access to usual support networks, both formal and informal. They add that children and young people who feel emotionally unsafe or in pain do not learn well. How do you, therefore, respond to the charity's call for the Welsh Government to ensure that Estyn and other regulatory bodies are fit for post-pandemic purposes, with an emphasis on the well-being and welfare of pandemic-affected pupils and indeed staff also?
Welsh: Mae elusen yn sir y Fflint sy'n darparu cymorth ac adferiad iechyd meddwl proffesiynol o ansawdd uchel yn y gymuned, gan gynnwys prosiect sy'n grymuso pobl ifanc i feithrin cadernid, magu hyder a rheoli emosiynau anodd, wedi dweud wrthyf fod arweinwyr ysgolion y maen nhw wedi siarad â nhw yn sir y Fflint yn wynebu cynnydd sylweddol i nifer y bobl ifanc yn eu gofal sy'n cyflwyno problemau a phryderon iechyd meddwl. Maen nhw'n dweud bod llawer o blant a phobl ifanc wedi eu heffeithio, eu trawmateiddio hyd yn oed, gan eu profiadau unigryw eu hunain o'r pandemig. Cafodd problemau yn cynnwys profedigaeth, ynysigrwydd, ofn salwch, marwolaeth, chwalu teuluoedd, tlodi, diweithdra, camddefnyddio sylweddau a thrais domestig i gyd eu gwaethygu oherwydd natur anochel cyfyngiadau symud olynol a'r mynediad llawer llai at rwydweithiau cymorth arferol, yn ffurfiol ac yn anffurfiol. Maen nhw'n ychwanegu nad yw plant a phobl ifanc sy'n teimlo yn anniogel yn emosiynol neu mewn poen yn dysgu yn dda. Sut ydych chi, felly, yn ymateb i alwad yr elusen i Lywodraeth Cymru sicrhau bod Estyn a chyrff rheoleiddio eraill yn addas at ddibenion ôl-bandemig, gyda phwyslais ar lesiant a lles disgyblion y mae'r pandemig wedi effeithio arnyn nhw, ac yn wir staff hefyd?
English: I thank the Member for those further points. The experiences that he recounted, I think, are very familiar to anybody who has had conversations with young people about their experience during the pandemic, and the anxieties that it has caused them to experience for their future. Llywydd, you were kind enough to arrange a number of opportunities for me and other Ministers to meet with representatives from the Youth Parliament in recent times, and the mental health and well-being of young people was always one of the foremost issues that they wanted to discuss in those forums. I think that Estyn has adapted its way of working very much to take into account both the practical impact that the pandemic has had on the way that teachers have to go about their work, but also to take into account the impact that these experiences have had upon young people, their ability to learn and the way in which they bring those other aspects of their lives with them into the school and into the classroom. And, in the information that I have had about the changes that Estyn has made to its own ways of working, and the focus of the inspections and other work they do in school, I think, can give us some confidence that the very proper points that the organisation in Flintshire has raised are being taken into account seriously in the work that they do.
Welsh: Diolch i'r Aelod am y pwyntiau pellach hynny. Mae'r profiadau a adroddwyd ganddo, rwy'n credu, yn gyfarwydd iawn i unrhyw un sydd wedi cael sgyrsiau gyda phobl ifanc am eu profiad yn ystod y pandemig, a'r pryderon ynghylch eu dyfodol y mae wedi achosi iddyn nhw eu dioddef. Llywydd, roeddech chi'n ddigon caredig i drefnu nifer o gyfleoedd i mi a Gweinidogion eraill gyfarfod â chynrychiolwyr o'r Senedd Ieuenctid yn ddiweddar, ac roedd iechyd a llesiant meddwl pobl ifanc bob amser yn un o'r materion pennaf yr oedden nhw eisiau ei drafod yn y fforymau hynny. Rwy'n credu bod Estyn wedi addasu ei ffordd o weithio yn fawr iawn i ystyried yr effaith ymarferol y mae'r pandemig wedi ei chael ar y ffordd y mae'n rhaid i athrawon fynd ati i wneud eu gwaith, ond hefyd i ystyried yr effaith y mae'r profiadau hyn wedi ei chael ar bobl ifanc, eu gallu i ddysgu a'r ffordd y maen nhw'n dod â'r agweddau eraill hynny ar eu bywydau gyda nhw i'r ysgol ac i mewn i'r ystafell ddosbarth. Ac, yn yr wybodaeth yr wyf i wedi ei chael am y newidiadau y mae Estyn wedi eu gwneud i'w ffyrdd ei hun o weithio, a phwyslais yr arolygiadau a gwaith arall y mae'n ei wneud yn yr ysgolion, rwy'n credu y gall hyn roi cryn hyder i ni fod y pwyntiau priodol iawn y mae'r sefydliad yn sir y Fflint wedi eu codi yn cael eu hystyried o ddifrif yn y gwaith y mae'n ei wneud.
English: Brif Weinidog, a young man with complex mental health issues contacted me recently and praised the work of the Ty Canna day centre within your Cardiff West constituency. For those in the Siambr who don't know, Ty Canna provides transitional services for people transitioning from children's services to adult services. And this work is crucial; as we know, far too many people fall between the cracks at this point. The concern that this young man has is that the good work happening in Ty Canna day services will be lost if the services are moved from there. It's now in a very convenient central location, and there are great resources there. It provides privacy for those who need it. Can you please guarantee that Welsh Government will be discussing with key partners to address these concerns and to make sure that no further young people are lost from the system? Diolch yn fawr, Brif Weinidog.
Welsh: Brif Weinidog, cysylltodd gŵr ifanc â phroblemau iechyd meddwl cymhleth â mi yn ddiweddar a chanmolodd waith canolfan ddydd Ty Canna yn eich etholaeth chi yng Ngorllewin Caerdydd. I'r rhai yn y Siambr nad ydyn nhw'n gwybod, mae Ty Canna yn darparu gwasanaethau pontio i bobl sy'n trosglwyddo o wasanaethau plant i wasanaethau oedolion. Ac mae'r gwaith hwn yn hollbwysig; fel y gwyddom, mae llawer gormod o bobl yn syrthio drwy'r rhwyd ar hyn o bryd. Y pryder sydd gan y gŵr ifanc hwn yw y bydd y gwaith da sy'n digwydd yng ngwasanaethau dydd Ty Canna yn cael ei golli os caiff y gwasanaethau eu symud oddi yno. Mae mewn lleoliad canolog cyfleus iawn ar hyn o bryd, ac mae adnoddau gwych yno. Mae'n cynnig preifatrwydd i'r rhai sydd ei angen. A wnewch chi sicrhau, os gwelwch yn dda, y bydd Llywodraeth Cymru yn trafod gyda phartneriaid allweddol i fynd i'r afael â'r pryderon hyn ac i wneud yn siŵr nad oes rhagor o bobl ifanc yn cael eu colli o'r system? Diolch yn fawr, Brif Weinidog.
English: Thank you very much for that question. I'm familiar with Ty Canna, of course.
Welsh: Wel, diolch i Rhys ab Owen am y cwestiwn. Dwi'n gyfarwydd â Ty Canna, wrth gwrs.
English: In my recollection, it is a service that is wholly funded by Cardiff Council on the one hand and the local health board on the other. I don't recollect any direct investment from the Welsh Government in the service, but it does do what the Member has said: it helps with that most difficult part in our public services when responsibility for a young person is transferred to people who run adult services, and we've all, no doubt, had frustrations at different times about the way in which services appear to be taken by surprise by the fact that a young person has turned 18. And Ty Canna has a very good reputation in that way. I'm not familiar with the point that has been raised with the Member about the location of the service. Of course I'll make sure that Welsh Government officials are engaged in any conversation generally. I think, Llywydd, what I would say is that it's the quality of the service rather than the location from which it is delivered that in the end is the most important thing, and we'd need to see what proposals, if any, there are to strengthen the service further.
Welsh: Yn fy nghof i, mae'n wasanaeth sy'n cael ei ariannu yn gyfan gwbl gan Gyngor Caerdydd ar y naill law a'r bwrdd iechyd lleol ar y llaw arall. Nid wyf i'n cofio unrhyw fuddsoddiad uniongyrchol gan Lywodraeth Cymru yn y gwasanaeth, ond mae yn gwneud yr hyn y mae'r Aelod wedi ei ddweud: mae'n helpu gyda'r rhan anoddaf honno o'n gwasanaethau cyhoeddus pan fydd cyfrifoldeb am berson ifanc yn cael ei drosglwyddo i bobl sy'n rhedeg gwasanaethau i oedolion. Mae'n siŵr y bu gennym ni i gyd rwystredigaethau ar wahanol adegau ynglŷn â'r ffordd y mae'n ymddangos bod gwasanaethau yn cael eu synnu gan y ffaith bod person ifanc wedi troi'n 18 oed. Ac mae gan Dy Canna enw da iawn yn hynny o beth. Nid wyf i'n gyfarwydd â'r pwynt a godwyd gyda'r Aelod am leoliad y gwasanaeth. Wrth gwrs, byddaf i'n gwneud yn siŵr bod swyddogion Llywodraeth Cymru yn cymryd rhan mewn unrhyw sgwrs yn gyffredinol. Rwy'n credu, Llywydd, mai'r hyn y byddwn i'n ei ddweud yw mai ansawdd y gwasanaeth yn hytrach na'r lleoliad y'i darperir ohono yw'r peth pwysicaf yn y pen draw, a byddai angen i ni weld pa gynigion, os oes rhai o gwbl, sydd ar gael i gryfhau'r gwasanaeth ymhellach.
English: I want to thank our First Minister for his continued work around young people and mental health, and in particular his commitment to early prevention and access to services. And, in the last year, Cwm Taf Morgannwg University Health Board, which covers Bridgend and Porthcawl, has had a total number of 1,359 admissions to mental health services. Please would the First Minister provide an update on the child and adolescent mental health services in-reach manifesto commitments as part of our Welsh Government early intervention approach?
Welsh: Hoffwn i ddiolch i'n Prif Weinidog am ei waith parhaus yng nghyswllt pobl ifanc ac iechyd meddwl, ac yn arbennig ei ymrwymiad i atal a mynediad cynnar at wasanaethau. Ac, yn ystod y flwyddyn ddiwethaf, bu cyfanswm o 1,359 o dderbyniadau i wasanaethau iechyd meddwl ym Mwrdd Iechyd Prifysgol Cwm Taf Morgannwg, sy'n cwmpasu Pen-y-bont ar Ogwr a Phorthcawl. A fyddai'r Prif Weinidog cystal â rhoi'r wybodaeth ddiweddaraf am yr ymrwymiadau maniffesto mewngymorth gwasanaethau iechyd meddwl plant a'r glasoed yn rhan o'n dull ymyrraeth gynnar gan Lywodraeth Cymru?
English: Well, I thank Sarah Murphy for that, Llywydd. It gives me a chance just to reaffirm again the principle of de-escalation as one of the fundamental drivers of the way we provide services for young people. We should be aiming to intervene at the lowest possible point in order to address their needs rather than allowing those needs to escalate to a point where only an admission to a mental health facility is sufficient to respond to them. The pilot of the CAMHS in-reach service was very positive; I know that it was positively regarded by the committee in the last Senedd that looked at the evaluation. And it's on the basis of it that the Welsh Government has agreed £5 million of funding to allow local health boards to roll out the pilots from those local authorities where it had been first deployed, so that it is available everywhere; £4 million of that £5 million has now been agreed with LHBs over the summer, and they are now in the business of recruiting people to do so. The CAMHS in-reach project will succeed if it does what Sarah Murphy said: if it allows more young people to receive the help they need earlier in those needs, to reduce the number of people who end up, as she pointed out, needing admission to a mental health facility in the local health board area that she represents.
Welsh: Wel, diolch i Sarah Murphy am hynny, Llywydd. Mae'n rhoi cyfle i mi ailddatgan eto yr egwyddor o ddad-ddwysáu fel un o ysgogiadau sylfaenol y ffordd yr ydym ni'n darparu gwasanaethau i bobl ifanc. Dylem ni fod yn ceisio ymyrryd ar y pwynt isaf posibl er mwyn mynd i'r afael â'u hanghenion yn hytrach na chaniatáu i'r anghenion hynny gynyddu i bwynt lle mai dim ond derbyniad i gyfleuster iechyd meddwl sy'n ddigonol i ymateb iddyn nhw. Roedd treial y gwasanaeth mewngymorth CAMHS yn gadarnhaol iawn; rwy'n gwybod bod gan y pwyllgor yn y Senedd ddiwethaf a edrychodd ar y gwerthusiad farn gadarnhaol ohono. Ac ar sail hynny y mae Llywodraeth Cymru wedi cytuno ar £5 miliwn o gyllid i ganiatáu i fyrddau iechyd lleol gyflwyno'r treialon gan yr awdurdodau lleol hynny lle cafodd ei ddefnyddio gyntaf, er mwyn iddo fod ar gael ym mhobman. Mae £4 miliwn o'r £5 miliwn hwnnw bellach wedi ei gytuno gyda'r byrddau iechyd lleol dros yr haf, ac maen nhw bellach wrthi'n recriwtio pobl i wneud hynny. Bydd prosiect mewngymorth CAMHS yn llwyddo os yw'n gwneud yr hyn a ddywedodd Sarah Murphy: os yw'n caniatáu i fwy o bobl ifanc gael y cymorth sydd ei angen arnyn nhw yn gynharach yn yr anghenion hynny, i leihau nifer y bobl, fel y nododd, y mae angen iddyn nhw gael eu derbyn i gyfleuster iechyd meddwl yn yr ardal bwrdd iechyd lleol y mae'n ei chynrychioli.
English: I thank Alun Davies for that, Llywydd. The Minister for Economy will make a statement this afternoon on our approach to supporting the Welsh economy, including further ways in which investment in the Heads of the Valleys will take full advantage of the strategic opportunity created by the dualling of the A465.
Welsh: Diolch i Alun Davies am hynny, Llywydd. Bydd Gweinidog yr Economi yn gwneud datganiad y prynhawn yma ar ein dull o gefnogi economi Cymru, gan gynnwys ffyrdd pellach y bydd buddsoddi ym Mlaenau'r Cymoedd yn manteisio yn llawn ar y cyfle strategol a grëwyd gan ddeuoli'r A465.
English: I'm grateful to the First Minister for that response. People in the Heads of the Valleys have seen the Welsh Government investing in the future of their people, their communities and our economy. We've seen not just the dualling of the A465, which the First Minister has referenced, but also investment in Tech Valleys, we've seen investment in the railway. Quite often, these investments are made because we haven't seen any of the investment from the United Kingdom Government, and the Ebbw valley railway is a good example of that. When we hear about levelling up, what we see is a conjuror's trick; we see a mirage, we see smoke and mirrors. The only consistency that we've seen from the United Kingdom Government is broken promises. The people of the Heads of the Valleys need and deserve the investment in the future of our communities. Will the First Minister agree with me that that needs to be a constant refrain and a part of the wider programme of investment in Wales led by the Welsh Government?
Welsh: Rwy'n ddiolchgar i'r Prif Weinidog am yr ateb yna. Mae pobl ym Mlaenau'r Cymoedd wedi gweld Llywodraeth Cymru yn buddsoddi yn nyfodol eu pobl, eu cymunedau a'n heconomi. Yn fwy na deuoli'r A465, fel y mae'r Prif Weinidog wedi cyfeirio ato, rydym ni hefyd wedi gweld buddsoddiad yn y Cymoedd Technoleg, rydym ni wedi gweld buddsoddiad yn y rheilffordd. Yn aml iawn, caiff y buddsoddiadau hyn eu gwneud gan nad ydym ni wedi gweld dim o'r buddsoddiad gan Lywodraeth y Deyrnas Unedig, ac mae rheilffordd Glynebwy yn enghraifft dda o hynny. Pan fyddwn ni'n clywed am godi'r gwastad, yr hyn a welwn ni yw tric consuriwr; rydym ni'n gweld rhithlun, rydym ni'n gweld mwg a drychau. Yr unig gysondeb yr ydym ni wedi ei weld gan Lywodraeth y Deyrnas Unedig yw torri addewidion. Mae angen buddsoddiad ar bobl Blaenau'r Cymoedd yn nyfodol ein cymunedau ac maen nhw'n haeddu hynny. A wnaiff y Prif Weinidog gytuno â mi fod angen i honno fod yn neges gyson ac yn rhan o'r rhaglen ehangach o fuddsoddiad yng Nghymru dan arweiniad Llywodraeth Cymru?
English: With respect, First Minister, 'pot, kettle, black' springs to mind in that respect. It is clear from Alun Davies's short debate last week, First Minister, that this Government and previous Welsh Labour Governments have merely paid lip service to the deep-seated economic issues in the Valleys. It is all well and good to have set up a Valleys taskforce and enterprise zones, but to achieve real change, there needs to be follow-up support and policy. And, most importantly, as Alun Davies quite rightly pointed out in the short debate, money needs to follow it. When is this Government going to commit themselves - truly commit themselves - to investing in the Valleys, in not just words, which you keep on about, and back it up with policies that are really going to regenerate our communities? Thank goodness for the UK taking the bull by the horns and really asking our communities what it is that they need and investing in them.
Welsh: Gyda pharch, Prif Weinidog, mae 'pentan yn gweiddi parddu' yn dod i'r meddwl yn hynny o beth. Mae'n amlwg o ddadl fer Alun Davies yr wythnos diwethaf, Prif Weinidog, mai'r cwbl a wna'r Llywodraeth hon a Llywodraethau Llafur blaenorol Cymru yw esgus rhoi sylw i'r problemau economaidd dwfn yn y Cymoedd. Mae'n iawn sefydlu tasglu a pharthau menter y Cymoedd, ond i sicrhau newid gwirioneddol, mae angen cymorth a pholisi dilynol. Ac, yn bwysicaf oll, fel y nododd Alun Davies yn gwbl briodol yn y ddadl fer, mae angen i arian ei ddilyn. Pryd mae'r Llywodraeth hon yn mynd i ymrwymo eu hunain - ymrwymo yn wirioneddol - i fuddsoddi yn y Cymoedd, nid geiriau yn unig, yr ydych chi'n siarad amdano yn barhaus, a'i gefnogi gyda pholisïau a fydd yn wirioneddol yn adfywio ein cymunedau? Diolch byth bod y DU yn cydio yn y danadl ac yn gofyn yn wirioneddol i'n cymunedau beth sydd ei angen arnyn nhw ac yn buddsoddi ynddyn nhw.
English: Over £1 billion on the dualling of the A465, £200 million to create rail services between Ebbw Vale and the coast, £0.5 million to make sure that Zip World Tower could open to provide jobs and tourism experiences in that part of Wales - that's just three examples of real money making real difference in that part of Wales. If the Member has allegations she wishes to make about political bias in the way that money is spent by the Welsh Government, then she should make them, and she should give us examples to back up what she said. I'll send her the report of the House of Commons inquiry into Robert Jenrick's use of public money in Conservative constituencies. Let her produce evidence of that in Wales, and I'd be prepared to listen to her.
Welsh: Dros £1 biliwn ar ddeuoli'r A465, £200 miliwn i greu gwasanaethau rheilffordd rhwng Glynebwy a'r arfordir, £0.5 miliwn i wneud yn siŵr y gallai Tŵr Zip World agor i ddarparu swyddi a phrofiadau twristiaeth yn y rhan honno o Gymru - dim ond tair enghraifft o arian gwirioneddol yn gwneud gwahaniaeth gwirioneddol yn y rhan honno o Gymru. Os oes gan yr Aelod honiadau y mae'n dymuno eu gwneud ynghylch rhagfarn wleidyddol yn y ffordd y caiff arian ei wario gan Lywodraeth Cymru, dylai eu gwneud nhw, a dylai roi enghreifftiau i ni yn cefnogi'r hyn a ddywedodd. Fe wnaf i anfon adroddiad ymchwiliad Tŷ'r Cyffredin i ddefnydd Robert Jenrick o arian cyhoeddus mewn etholaethau Ceidwadol ati. Gadewch iddi gyflwyno tystiolaeth o hynny yng Nghymru, a byddwn yn barod i wrando arni.